**Беларуская мова**

**Тэма “Склад слова”**

**Урок №1 «Аснова слова»**

**Мэты:**

*на канец урока вучні будуць ведаць:*

* што такое аснова слова

*умець*:

- утвараць формы слоў;

- знаходзіць аснову ў слове.
**Задачы:**

* сфарміраваць паняцце “аснова слова”, адпрацоўваць уменне ўтвараць формы слоў;
* садзейнічаць развіццю ўмення знаходзіць канчатак і аснову ў слове; узбагачаць слоўнік навучэнцаў словамі-назвамі з’яў прыроды, развіваць лагічнае мысленне, вуснае звязнае маўленне;
* выклікаць жаданне дапамагаць дарослым у хатніх справах.

**Вучэбна-метадычнае забеспячэнне***:*

1. Беларуская мова: вучэб. дапам. для 4 кл. устаноў агул. сярэд. адукацыі з беларус. і рус. мовамі навучання : у 2 ч. / В. І. Свірыдзенка. — Мінск: Нац. ін-т адукацыі, 2018.

# 2. Вучэбны дапаможнік “Беларуская мова. 4 клас: хвілінка чыстапісання/ Л.Ф.Кузняцова. – Мінск: Аверсэв, 2019. – 32с.

3. Беларуская мова. 4 клас: тэматычны кантроль: дапам. для настаўнікаў устаноў агул. сярэд. адукацыі /Л.Ф.Леўкіна. – 5-е выд., дап. – Мінск: Аверсэв, 2015. – 45с.

4. Беларуска-рускі слоўнік для малодшых школьнікаў/ О.М.Николаева, Т.Н.Трухан; под ред. А.А.Лукашанца. – Минск: Аверсэв, 2014. – 445с.: ил.

5. [Прэзентацыя](https://docs.google.com/presentation/d/1Nb63RXIIoxvBQdIEJ_IsYD1BMqqeEarcuyvopNSkbPc/edit?usp=sharing) (<https://clck.ru/M3jne>) .

6. [Карткі для гульні “Крыжыкі-нулікі”.](https://docs.google.com/drawings/d/1oGtxMdyid8wl5QPyOUxyKLIMPR0B2C_263O_DA1aupE/edit?usp=sharing)

**Ход урока**

***1. Арганізацыйны этап***

Весела гучыць званок,

Яго голас нам знаёмы,

Запрашаю на ўрок

Беларускай мовы!

- Сябры! Сённяшні ўрок дапаможа нам адкрыць новыя таямніцы беларускай мовы. Жадаю ўсім вам плённай працы, правільных адказаў і добрых адзнак!

***2. Праверка дамашняга задання***

Узаемаправерка ў парах (практ. 109) па ўзору ([слайд 2](https://docs.google.com/presentation/d/1Nb63RXIIoxvBQdIEJ_IsYD1BMqqeEarcuyvopNSkbPc/edit%22%20%5Cl%20%22slide%3Did.g70980bca39_0_168)).

Гульня “Крыжыкі-нулікі”

1. Словы, якія адказваюць на адно і тое ж пытанне называюцца аднароднымі членамі сказа.

2. Аднародныя члены сказа могуць быць звязаны паміж сабой інтанацыяй пералічэння.

3. Паміж аднароднымі членамі сказа ставіцца коска, калі аднародныя члены звязаны злучнікам і, які паўтараецца, інтанацыяй і злучнікамі а, але.

 4.Вучні прыціхлі і селі за парты. У гэтым сказе трэба паставіць коску.

Праверка ([слайд 3](https://docs.google.com/presentation/d/1Nb63RXIIoxvBQdIEJ_IsYD1BMqqeEarcuyvopNSkbPc/edit%22%20%5Cl%20%22slide%3Did.g70980bca39_0_182)).

***3.Чыстапісанне***

Напісана на дошцы:



- Які сказ атрымаецца, калі паставім словы ў правільным парадку? (Ці былі вы ў лесе ранняй восенню?).

- Пры пісьме звярніце, калі ласка ўвагу на нахіл, спалучэнні літар.

Вучні спісваюць з дошкі літары, спалучэнні літар, словы, сказ.

- Якія арфаграмы сустрэліся ў заданні?

***4. Актуалізацыя ведаў***

- Разбярыце па саставе слова “лесе”. Падбярыце аднакаранёвыя словы.

- Успомніце, якія часткі слова служаць для ўтварэння новых слоў? Якая частка ўтварае форму слова?

- Звернемся да схемы ў падручніку (с.69). У якім слупку запісаны аднакаранёвыя словы, а ў якім — формы слова?

***5. Пастаноўка задач***

([слайд 4](https://docs.google.com/presentation/d/1Nb63RXIIoxvBQdIEJ_IsYD1BMqqeEarcuyvopNSkbPc/edit#slide=id.g70980bca39_0_197))

- Зрабіце вывад, над чым мы будзем працаваць сёння на ўроку? (разбіраць словы па саставу).

- Якая новая частка з’явілася на экране? ( аснова).

- Правільна, сёння мы даведаемся, што такое “аснова слова” і навучымся знаходзіць яе ў словах.

***6. Вывучэнне новай тэмы***

Практ. 110 (адзін вучань піша на дошцы і каменціруе, астатнія – у сшытках).

Праца над правілам ([слайд 5](https://docs.google.com/presentation/d/1Nb63RXIIoxvBQdIEJ_IsYD1BMqqeEarcuyvopNSkbPc/edit#slide=id.g70980bca39_0_190)).

***7. Фізкультхвілінка . Гімнастыка для вачэй***

[(слайд 6)](https://docs.google.com/presentation/d/1Nb63RXIIoxvBQdIEJ_IsYD1BMqqeEarcuyvopNSkbPc/edit#slide=id.g70980bca39_0_203)

Як толькі сонейка прачнецца, (устаць з-за парт)

За справы ўміг яно бярэцца! (кругі рукамі)

Разбудзіць сонных дзетак, (пацерці вочкі)

Сагрэе лес, палетак, (абняць сябе за плечы)

Дасць моцы ўсім, хто хворы, ( зрабіць рыўкі рукамі)

І падтрымае ў горы. (паціснуць адзін аднаму рукі)

Я вельмі прашу: "Сонца, (папляскаць у далоні)

Зірні ў наша аконца!”

***8. Праверка разумення вывучанага.***

Практ. 111 (выпісаць словы, якія маюць нулявы канчатак. Выдзеліць у іх канчатак і аснову). Пісьмо на дошцы і ў сшытках.

***9. Абагульненне і сістэматызацыя***

Праца ў групах.

Практ.112 (прачытаць тэкст, даць загаловак, выдзеліць канчаткі і аснову ў выдзеленых словах).

Слоўнікавая работа: знайсці ў слоўніку пераклад слова “слоік” на рускую мову. (Беларуска-рускі слоўнік для малодшых школьнікаў/ О.М.Николаева, Т.Н.Трухан; под ред. А.А.Лукашанца. – Минск: Аверсэв, 2014., старонка 403)

Заданне на развіццё мовы:

- Раскажыце, якія зімнія нарыхтоўкі робяць у вашай сям’і. Як вы дапамагаеце дарослым у гэтым? Што яшчэ будзіць успаміны пра лета зімняй парой?

***10. Кантроль ведаў і уменняў***

Тэст “Склад слова” старонка 14 дапаможніка “Беларуская мова. 4 клас: тэматычны кантроль: дапам. для настаўнікаў устаноў агул. сярэд. адукацыі /Л.Ф.Леўкіна. – 5-е выд., дап. – Мінск: Аверсэв, 2015. – 45с.”

Узаемаправерка ([слайд 7](https://docs.google.com/presentation/d/1Nb63RXIIoxvBQdIEJ_IsYD1BMqqeEarcuyvopNSkbPc/edit#slide=id.g70980bca39_0_209)).

***11. Інфармацыя аб дамашнім заданні***

На дошцы: практ. 115, правіла. На 5-ы узровень скласці сказ па малюнку з аднароднымі членамі, запісаць і выдзеліць аснову назоўнікаў.

***12. Падвядзенне вынікаў. Выстаўленне адзнак***

- Якія часткі слова ўваходзяць у аснову?

- Каб вызначыць аснову слова, што неабходна зрабіць?

- Нам удалося дасягнуць тых задач, якія ставілі перад сабой у пачатку ўрока?

Адзнакі за ўрок наступныя ….

***13. Рэфлексія***

Рэфлексія “Павучок” ([слайд 8](https://docs.google.com/presentation/d/1Nb63RXIIoxvBQdIEJ_IsYD1BMqqeEarcuyvopNSkbPc/edit#slide=id.g70980bca39_0_214)).

- Дзякуй за працу! Урок закончаны.